# Βράχοι του Αγίου Πέτρου και του Αγίου Παύλου

### Από τη Βικιπαίδεια, την ελεύθερη εγκυκλοπαίδεια

Ορθογραφική προβολή των βραχονησίδων

Οι Βράχοι Αγίου Πέτρου και Αγίου Παύλου (Penedos de São Pedro e São Paulo στα Πορτογαλικά) είναι περίπου 12 μικρές βραχονησίδες περίπου 950 χλμ βορειοανατολικά του Νατάλ, Βραζιλία. Αντίθετα από πολλά άλλα ωκεάνια νησιά, οι Βράχοι Αγίου Πέτρου και Αγίου Παύλου δεν είναι ηφαιστειογεννείς αλλά κατά το μεγαλύτερο μέρος τους αποτελούνται από περιδοντίτη.

## [Επεξεργασία] Γεωγραφία

Η πλησιέστερη στεριά είναι το νησί Φερνάνδου ντε Νορόνηα 630 χλμ προς τα νοτιοδυτικά. Οι βραχονησίδες είναι τμήμα της πολιτείας Περναμπούκο, Βραζιλίας.

Ο ψηλότερος από τους βράχους, ο Νοτιοδυτικός Βράχος, έχει ανύψωση 22,5 μέτρα, και όλοι μαζί είναι οι κορυφές της, κατά το μεγαλύτερο τμήμα της υποθαλάσσιας, Μεσο-Ατλαντικής Ράχης που προεκτείνεται πάνω από το επίπεδο της θάλασσας. Οι Βράχοι είναι διάσπαρτοι σε μια περιοχή που εκτείνεται από Βορρά προς Νότο για 350 μέτρα και από Ανατολικά προς τα Δυτικά 200 μέτρα. Η συνολική χερσαία έκταση είναι 10.000 μ². Η ακριβής γεωγραφική θέση δίνεται στις 00°55′08″Β, 29°20′35″Δ.

Οι μεγαλύτεροι βράχοι είναι οι:

- Νοτιοδυτικός Βράχος 3.000 μ²
- Νοτιοανατολικός Βράχος 1.500 μ²
- Βορειοδυτικοί Βράχοι 1.000 μ²
- Βορειοανατολικός Βράχος 1.000 μ²

## [Επεξεργασία] Δομές

Υπάρχει ένας φάρος ύψους 6 μέτρων στην κορυφή του Νοτιοδυτικού Βράχου, που αρχικά σηκώθηκε το 1930. Λιγότερο από 30 μέτρα προς τα νότια υπάρχει ένα κατάλυμα για στρατιωτικό προσωπικό και ερευνητές.

## [Επεξεργασία] Βιολογία

Μόνον η μεγαλύτερη από τις νησίδες, ο Νοτιοδυτικός Βράχος, 80 επί 40 μέτρα σε διαστάσεις, καλύπτεται από βρύα και χλόες. Οι υπόλοιποι βράχοι είναι άγονοι. Οι βράχοι κατοικούνται από θαλασσοπούλια, καβούρια, έντομα και αράχνες.

## [Επεξεργασία] Ιστορία

Το πρωϊνό της 16ης Φεβρουαρίου 1832 τους βράχους επισκέπτηκε ο Κάρολος Δαρβίνος στο πρώτο σκέλος του ταξιδιού του με το Μπηγκλ γύρω από τον κόσμο. Μέχρι το 1988, τα νησιά ήταν τμήμα της Ομοσπονδιακής Περιοχής του Φερνάνδου ντε Νορόνηα, που διαλύθηκε και ενσωματώθηκε στην πολιτεία Περναμπούκο.

Αυτό το άρθρο βασίζεται στο άρθρο en:Saint Peter and Paul Rocks από την ελεύθερη εγκυκλοπαίδεια Wikipedia. Στην Wikipedia βρίσκεται ένας κατάλογος των συντακτών.

Ανακτήθηκε από "http://el.wikipedia.org../../../%CE%B2/%CF%81/%CE%AC/%CE%92%CF%81%CE%AC%CF%87%CE%BF%CE%B9_%CF%84%CE%BF%CF%85_%CE%91%CE%B3%CE%AF%CE%BF%CF%85_%CE%A0%CE%AD%CF%84%CF%81%CE%BF%CF%85_%CE%BA%CE%B1%CE%B9_%CF%84%CE%BF%CF%85_%CE%91%CE%B3%CE%AF%CE%BF%CF%85_%CE%A0%CE%B1%CF%8D%CE%BB%CE%BF%CF%85_6157.html"

Κατηγορία: Βραζιλία

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- Français
- Italiano
- Nederlands
- 日本語
- Português
- Українська